## Odluka o osnivanju Nacionalnog odbora za međunarodno humanitarno pravo

### NN 70/2000 (18.7.2000.), Odluka o osnivanju Nacionalnog odbora za međunarodno humanitarno pravo

# VLADA REPUBLIKE HRVATSKE

1528

Na teme­lju članka 23. stavka 1. i članka 30. stavka 2. Zakona o Vladi
Republike Hrvatske (»Narodne novine«, br. 101/98 i 15/2000), Vlada Republike
Hrvatske je na sjednici održanoj 13. srp­nja 2000. godine donijela

## ODLUKU

### O OSNIVANJU NACIONALNOG ODBORA ZA MEĐUNARODNO HUMANITARNO PRAVO

I.

Osniva se
Nacionalni odbor Vlade Republike Hrvatske za promi­džbu međunarodnog
humanitarnog prava (u da­lj­njem tekstu: Odbor).

II.

Odbor je međuresorsko tijelo Vlade Republike Hrvatske za pita­nja
međunarodnoga humanitarnog prava.

Odbor:

– razmatra učinkovitost sustava tijela za zaštitu i promica­nje
humanitarnog prava u Republici Hrvatskoj, predlaže izmjene i dopune tog sustava
te brine o potrebitoj razini ostvariva­nja među­narodnog humanitarnog prava u
Republici Hrvatskoj;

– na nacionalnoj razini i u sklopu sustava za zaštitu i promica­nje
humanitarnog prava u Republici Hrvatskoj, koordinira rad tijela Vlade Republike
Hrvatske i tijela državne uprave koja u svom djelokrugu imaju promica­nje
međunarodnog humanitarnog prava;

– prikup­lja podatke o sta­nju i razini promi­džbe humanitarnog prava u
Republici Hrvatskoj;

– ocje­njuje sta­nje i razinu promi­džbe humanitarnog prava u Republici
Hrvatskoj, te predlaže Vladi Republike Hrvatske odre­đene aktivnosti za pobo­ljša­nje;

– razmatra izvješća i prigovore koji se o sta­nju humanitarnog prava u
Republici Hrvatskoj upućuju od strane međunarodnih organizacija i uspoređuje ih
sa stvarnim sta­njem, te predlaže odgovarajuće mjere, ukoliko je to potrebno;

– predlaže Vladi Republike Hrvatske osniva­nje privremenih pomoćnih
tijela, *ad hoc* radnih skupina, radi obrade pojedinih tema od nacionalne
važnosti ili rješava­nja pojedinih pita­nja iz područja humanitarnog prava.
Teme­ljem izvješća radnih skupina Odbor predlaže Vladi Republike Hrvatske
poduzima­nje određe­nih mjera;

– surađuje s nacionalnim
tijelima čije su aktivnosti vezane za humanitarno pravo, tijelima Hrvatskog
državnog sabora, Uredom Pučkog pravobranite­lja, te nevladinim udrugama, re­gistriranim
u Republici Hrvatskoj, za zaštitu i promica­nje humanitarnog prava;

– predlaže priređiva­nje
određenih skupova ili kongresa iz područja humanitarnog prava;

– razmatra sukladnost prijedloga zakona s međunarodnim standardima
humanitarnog prava, te po potrebi predlaže izmjene i dopune prijedloga zakona;

– po potrebi izrađuje periodična izvješća o sta­nju humanitarnog prava u
Republici Hrvatskoj.

III.

Odbor ne rješava predstavke građana.

IV.

U radu Odbora sudjeluju predstavnici: Ministarstva va­njskih poslova,
Ministarstva obrane, Ministarstva unutar­njih poslova, Ministarstva pravosuđa,
uprave i lokalne samouprave, Ministarstva zdravstva, Ministarstva prosvjete i
športa, Ministarstva rada i socijalne skrbi, Povjerenstva Vlade Republike
Hrvatske za ­ljudska prava, Nacionalnog odbora Crvenog križa, te po potrebi, va­njski
struč­njak.

Tajništvo Odbora smješteno je u Odjelu za ­ljudska prava Ministarstva va­njskih
poslova, a koordinator Nacionalnog odbora bira se na konstituirajućoj sjednici
Odbora.

Članovi Odbora sastaju se po potrebi, a najma­nje dva puta godiš­nje.

Odbor može pozivati na sastanke struč­njake iz područja humanitarnog
prava, kao i predstavnike tijela državne uprave i ne-
vladinih organizacija.

Nacionalni odbor nema posebnog proračuna, već se financira iz sredstava
tijela čiji su predstavnici zastup­ljeni u Odboru.

V.

Ova Odluka stupa
na snagu danom donoše­nja, a objavit će se u »Narodnim novinama«.

Klasa:
550-05/00-03/03
Urbroj: 5030108-00-1
Zagreb, 13. srp­nja 2000.

Potpredsjednik,
zamjenik predsjednika
**dr. sc. Goran Granić,** v. r.

if !supportEmptyParas endif

Odluka, NN 70/2000-1528